Komisijos reglamentas (EEB) Nr. 2191/93
1993 m. liepos 27 d.
iš dalies keičiantis Komisijos reglamentą (EEB) Nr. 344/91, nustatantį išsamias Tarybos reglamento (EEB) Nr. 1186/90, išplečiančio Bendrijos suaugusių galvijų skerdenų klasifikavimo skalės taikymo mastą, taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. gegužės 7 d. Tarybos reglamentą (EEB) Nr. 1186/90, išplečiantį Bendrijos suaugusių galvijų skerdenų klasifikavimo skalės taikymo mastą [1], ypač į jo 2 straipsnį,
kadangi 1991 m. vasario 13 d. Komisijos reglamente (EEB) Nr. 344/91, nustatančiame išsamias 1990 m. gegužės 7 d. Tarybos reglamento (EEB) Nr. 1186/90, išplečiančio Bendrijos suaugusių galvijų skerdenų klasifikavimo skalės taikymo mastą [2], taikymo taisykles, su pakeitimais, padarytais Reglamentu (EEB) Nr. 3087/91 [3], nustatytos skerdenų ir skerdenų pusių identifikavimo taisyklės; kadangi atsižvelgiant į patirtį tas taisykles reikia papildyti taisyklėmis dėl ženklinimo vietos, identifikavimo laiko ir identifikavimo patikrinimų, identifikavimo išlaikymo prekiaujant Bendrijos viduje, poklasiams naudotinų simbolių ir kategorijų išskirstymo; kadangi tam, kad būtų patvirtinta skerdenų kaina, o augintojai paskatinti gerinti pristatomų galvijų kokybę ir siekti, kad būtų priskirta aukštesnė kategorija, reikia nustatyti taisykles, kurių reikėtų laikytis pranešant klasifikavimo rezultatus galvijų tiekėjui arba už skerdimo operacijas atsakingam asmeniui;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamentas (EEB) Nr. 344/91 iš dalies keičiamas taip:
1) 1 straipsnyje:
a) 1 dalies antrosios pastraipos pirmasis sakinys pakeičiamas taip:
"Ženklinama kompetentingų nacionalinių institucijų patvirtintu būdu dedant spaudą išorinėje skerdenos pusėje ir naudojant nenuplaunamą bei netoksišką rašalą; raidės ir skaitmenys turi būti ne mažesni kaip 2 cm aukščio.";
b) 1 dalies antrosios pastraipos paskutinysis sakinys pakeičiamas taip:
"Valstybės narės gali nustatyti kitas nurodytų ketvirčių žymėjimo vietas, esančias skerdenų išorinėje pusėje, jei apie tai iš anksto pranešama Komisijai.";
c) 2 dalies pirmosios pastraipos pirmasis sakinys taip:
"2. Nepažeidžiant Reglamento (EEB) Nr. 859/89 4 straipsnio 3 dalies c bei d punktų ir Komisijos reglamento (EEB) Nr. 3445/90 [4] 2 straipsnio 2 dalies nuostatų, valstybės narės turi teisę pakeisti žymėjimą ženklinimu etiketėmis, jei laikomasi tokių reikalavimų:";
d) 2 dalies ketvirtoji įtrauka pakeičiama taip:
"- etiketės turi būti apsaugotos nuo suklastojimo, neplyštančios ir gerai pritvirtintos prie kiekvieno ketvirčio tose vietose, kurios nurodytos šio straipsnio 1 dalyje.";
e) po 2 dalies įterpiama tokia dalis:
"2a. 2a. Klasifikavimas ir identifikavimas turi būti atliekami ne vėliau kaip praėjus vienai valandai nuo skerdimo operacijų pradžios";
f) 3 dalis papildoma tokia pastraipa:
"Valstybės narės imasi reikiamų priemonių siekdamos užtikrinti, kad šios nuostatos būtų laikomasi prekiaujant Bendrijos viduje.";
g) 4 dalis papildoma tokia pastraipa:
"Poklasiai arba, jei reikia, kategorijų išskirstymas pagal amžių žymimas kitais simboliais nei tie, kurie naudojami klasifikavimui.";
h) įterpiama tokia dalis:
"5. Pranešant Reglamento (EEB) Nr. 1186/90 1 straipsnio 2 dalyje nurodytus klasifikavimo rezultatus, informacija apie raumeningumo bei riebumo klases ir kategoriją Bendrijos teisės aktuose aiškiai nustatytais simboliais pateikiama sąskaitoje faktūroje arba prie jos pridėtame dokumente, skirtame galvijo tiekėjui arba už skerdimo operacijas atsakingam fiziniam ar juridiniam asmeniui.";
2) 3 straipsnyje:
a) 2 dalies pirmosios pastraipos pirmasis sakinys pakeičiamas taip:
"2. Kaip vykdomas klasifikavimas ir identifikavimas Reglamento (EEB) Nr. 1186/90 1 straipsnyje nurodytose įmonėse, be išankstinio perspėjimo vietoje tikrina nuo skerdyklos nepriklausoma institucija.";
b) 2 dalies antrosios pastraipos pirmasis sakinys pakeičiamas taip:
"Kai už patikrinimus atsakinga ta pati institucija, kuri yra atsakinga už klasifikavimą ir identifikavimą arba ji nėra pavaldi valstybinei institucijai, pirmesnėje pastraipoje numatyti patikrinimai tomis pačiomis sąlygomis turi būti atliekami tiesiogiai prižiūrint valstybinei institucijai ir ne rečiau kaip kartą per metus."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1993 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 27 d.